আন্তর্জাতিক পুনর্গঠন ও উন্নয়ন ব্যাংক
আন্তর্জাতিক পুনর্গঠন ও উন্নয়ন ব্যাংক (ইংরেজি: International Bank for Reconstruction and Development; সংক্ষেপে: আইবিআরডি) দারিদ্র্য দূরীকরণ ও উন্নয়ন সহযোগী হিসেবে বিশ্বের দরিদ্র্য ও উন্নয়নশীল দেশ সমূহকে ঋণ, আর্থিক ও উন্নয়ন বিষয়ে পরামর্শ, আর্থিক ঝুঁকি ব্যবস্থাপনা ইত্যাদি বিষয়ে সহায়তা প্রদান করে থাকে। এটি বিশ্বব্যাংক গ্রুপ রচনাকারী পাঁচটি অঙ্গপ্রতিষ্ঠানের মধ্যে প্রথম। বিশ্ব ব্যাংক কর্তৃক পরিচালিত এই আর্থিক প্রতিষ্ঠানটি বিশ্বের সবচেয়ে বড় উন্নয়ন ব্যাংক। আইবিআরডি বিশ্বব্যাংক গ্রুপের প্রধান সংস্থা। বিশ্ব ব্যাংক বলতে মূলত আইবিআরডি-কেই বুঝানো হয়। তবে সামগ্রিকভাবে আইবিআরডি এবং আইডিএ (আন্তর্জাতিক উন্নয়ন সংস্থা) এর সমন্বয়ে বিশ্ব ব্যাংক গঠিত।